**Suplement i Certifikatës për kualifikimin profesional,**

**RROBAQEPËSI, Niveli III në KSHK, referuar nivelit III të KEK**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave dhe pajisjeve të punës.
* Të përdorë dhe mirëmbajë mjetet dhe materialet e punës.
* Të interpretojë dokumentacionin teknik të profesionit.
* Të zbatojë standardet e profesionit.
* Të zbatojë rregullat e sigurimit teknik dhe të mbrojtjes së mjedisit.
* Të konfeksionojë veshje për gra shtatzëna.
* Të konfeksionojë jelekun për femra dhe meshkuj.
* Të konfeksionojë xhaketa për femra.
* Të konfeksionojë xhaketa për meshkuj.
* Të konfeksionojë veshje për bebe.
* Të kryejë proceset përfundimtare të konfeksionimit të veshjeve të sipërme dhe të brendshme;
* Të kontrollojë realizimin e proceseve të punës;
* Të përdorë në mënyrë të pavarur literaturat profesionale.
* Të komunikojë me etikë profesionale.
* Të kryejë llogaritje të thjeshta ekonomike për veprimtarinë e rrobaqepësisë.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Rrobaqepësi”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës si rrobaqepës në ndërmarrje të ndryshme të prodhimit të veshjeve për burra, gra dhe fëmijë, të qepjes dhe riparimit të tekstileve për përdorim shtëpiak, në dyqane të ndryshme artizanale dhe atelie mode apo të vetëpunësohet.

Me përfundimin e kualifikimit profesional “Rrobaqepësi”, niveli III në KSHK, referuar nivelit III të KEK, individi ka të drejtë të vazhdojë arsimimin në nivelin IV në KSHK, referuar nivelit IV të KEK. Me arsimim të mëtejshëm fiton të drejtën e “Maturës Shtetërorë Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).